Fighting Nerds

მინი
Fighting Nerds —  შერეული საბრძოლო ხელოვნების (MMA) გუნდი და დარბაზი, რომლის შტაბ-ბინაც მდებარეობს სან-პაულუში, ბრაზილიაში. Fighting Nerds-ის მებრძოლები ცნობილები არიან თავიანთი სათვალეებით, რომლებიც ცენტრში წებოვანი ლენტითაა დამაგრებული.
ისტორია
Fighting Nerds დაარსდა 2014 წელს კაიო ბორალოსა და მისი მწვრთნელის პაბლო სუკუპირას მიერ. ბორალო თავდაპირველად იყო გრაპლერი და შეხვდა სუკუპირას, რათა გაეწრთვნა დარტყმის ტექნიკაში. სუკუპირამ აღნიშნა, რომ ბორალოს მსგავსად მასაც ურჩევნია ბრძოლის დროს დაეყრდნოს  მონაცემებზე დაფუძნებულ ანალიტიკურ მიდგომას. შეთანხმების შემდეგ ორივემ ერთობლივად ააშენა დარბაზი, შეღებეს კედლები, დაამონტაჟეს რინგი და ა.შ.

გუნდი ნელ-ნელა გაფართოვდა. Fighting Nerds-ს შეუერთდნენ დემიან მაია (გრაპლინგის მწვრთნელი), ვაგნერ მოტა და ბრაზილიელი ვეტერანი მებრძოლი ფლავიო ალვარო. ალვარო თავდაპირველად მერყეობდა და დიდ თანხას ითხოვდა გუნდისაგან, მაგრამ დარბაზში წასვლისა და მებრძოლებთან საუბრის შემდეგ, მან თქვა, რომ ფულს მოითხოვდა მას შემდეგ, როცა ისინი ვარსკვლავები გახდებოდნენ.

გუნდის დამფუძნებლებმა უარი თქვეს ყალბი „ქუჩის ავტორიტეტის" ფაბრიკაციაზე და არ უარყვეს თავიანთი ნერდული წარსული. ბორალოს უყვარდა სკოლა. ის თანატოლებს მათემატიკასა და ქიმიაში ამეცადინებდა. სუკუპირა მუშაობდა ოფისში, მარკეტინგულ სააგენტოში, მან სამსახური დატოვა, რადგან თავისმა კოლეგებმა თქვეს, რომ სუკუპირას იდეები ძალიან უცნაური იყო. ამ ცხოვრებისეულმა გამოცდილებამ მიიყვანა ისინი სახელწოდებამდე Fighting Nerds.  

Fighting Nerds -  ბრენდი ყველაზე მეტად ცნობილია თავისი სავიზიტო შავი პლასტმასის სათვალეებით, რომლებსაც არ აქვთ ლინზები. მას ატარებენ კლუბის მებრძოლები, კუთხის წარმომადგენლები. ზოგჯერ ოქტაგონში ინტერვიუების დროს  ჯო როგანსა და დენიელ კორმიესაც კი უკეთიათ Fighting Nerds-ის  სიმბოლური სათვალეები. UFC-მ, რომელიც ძალიან ზღუდავს რეკვიზიტებს, დაამტკიცა სათვალეები მას შემდეგ, რაც სუკუპირამ დაარწმუნა ისინი, რომ ეს მხოლოდ გუნდის ლოგო იყო. სათვალეების მეშვეობით ისინი ცდილობენ, აჩვენონ, რომ მებრძოლები ჭკვიანები არიან; მათ შეუძლიათ ფიქრი კრიტიკულ სიტუაციებში. ბორალომ განაცხადა, იყო დრო, როცა მას  დასცინოდნენ სახელისა და გარეგნობის გამო ბრაზილიის რეგიონულ სცენაზე. ამ ამბავში კი სათვალეებს საკუთარი სიმბოლური დანიშნულება ჰქონდა, მაგრამ დროის გასვლის შემდეგ აღნიშნული მდგომარეობა აბსოლუტურად შეცვლილია. ახლა ბორალოს ყველა პატივს სცემს. 

პაბლო სუკუპირას მწვრთნელობის მეთოდოლოგია მიზნად ისახავს მებრძოლი არამხოლოდ ფიზიკურად, არამედ მენტალურადაც მოამზადოს. ის თავის მებრძოლებს ასწავლის, რომ ბრძოლა არის პრობლემა, რომელიც უნდა გადაიჭრას, იმარჯვებს ის, ვინც იბძოლებს ჭკვიანურად. ბორალოს თქმით, გუნდის მიზნებია შეცვალოს ადამიანების აღქმა მებრძოლებზე და წაახალისოს ნერდები, რომ მათაც შეუძლიათ გააკეთონ ყველაფერი, რასაც მოინდომებენ. გუნდი მებრძოლებს სთავაზობს ინგლისური ენისა და საჯარო გამოსვლების გაკვეთილებსაც კი.

2021 წელს Fighting Nerds-მა მიიღო შეთავაზება ებრძოლა UFC-ის კონტრაქტისთვის დანა უაითის Contender Series-ში. ორი ბრძოლის შემდეგ, კაიო ბორალომ მოიპოვა კონტრაქტი.
2025 წლის მარტში მაურისიო რაფიმ გაამჟღავნა, რომ Fighting Nerds გაფართოვდებოდა შეერთებულ შტატებში ნიუ-ჰემპშირში ფილიალის გახსნით.
ცნობილი მებრძოლები
კაიო ბორალო
კარლოს პრატესი
ჟინ სილვა
მაურისიო რუფი
ბრუნა ბრაზილი
ტიაგო მოისესი

ჯილდოები
World MMA Awards - 2024 წლის საუკეთესო დარბაზი
MMA Junkie - 2024 წლის საუკეთესო დარბაზი

სქოლიო

კატეგორია:შერეული საბრძოლო ხელოვნება
კატეგორია:სპორტთან დაკავშირებული სიები
კატეგორია:2014 წელი სპორტში